Document ID: 32008R1128

РЕГЛАМЕНТ (ЕО) № 1128/2008 НА КОМИСИЯТА
от 14 ноември 2008 година
за изменение на Регламент (ЕО) № 40/2008 на Съвета по отношение на списъка на кораби, участвали в незаконен, недеклариран и нерегулиран риболов в северната част на Атлантическия океан
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 40/2008 на Съвета от 16 януари 2008 г. за установяване на възможностите за риболов за 2008 г. и свързаните с тях условия на определени рибни запаси и групи рибни запаси, приложими във водите на Общността и, за корабите на Общността, във води, които подлежат на ограничения на улова (1), и по-специално точка 4 от приложение XIII към него,
като има предвид, че:
(1)
От 1981 г. Европейската общност е страна по Конвенцията за бъдещо многостранно сътрудничество в областта на риболова в североизточната част на Атлантическия океан (2). Регламент (ЕО) № 40/2008 определя разпоредбите на Общността за прилагане на взетите в този контекст мерки, за включване в допълнението към приложение XIII на списъка на кораби, одобрен от Комисията по риболов в североизточната част на Атлантическия океан (NEAFC) и Организацията по риболова в северозападната част на Атлантическия океан (NAFO), участвали в незаконен, недеклариран и нерегулиран риболов (ННН списък).
(2)
През юли 2008 г. Комисията по риболова в североизточната част на Атлантическия океан (NEAFC) направи препоръка за изменение в списъка на корабите, участвали в незаконен, недеклариран и нерегулиран риболов (ННН списък). Следва да се осигури изпълнение на тази препоръка в Общността.
(3)
Регламент (ЕО) № 40/2008 следва да бъде съответно изменен,
ПРИЕ НАСТОЯЩИЯ РЕГЛАМЕНТ:
Член 1
Допълнението към приложение XIII към Регламент (ЕО) № 40/2008 се заменя с текста от приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 ноември 2008 година.

Labels: 20
11
6